section_heading: Povijest
paragraph_text: Povijest vinijoge je neraskidivo vezana uz život T. Krishnamacharye i njegov osobni razvojni put. Posebno uz drugu fazu u podučavanju kada se preselio u Chennai te jako prosirio lepezu studenata najrazlicitijeg porijekla i interesa. Mnogi od njih su imali zdravstvene probleme te je kroz prilagodljivi pristup jogi i vrlo dobro poznavanje ajurvede uskoro postao popularan kao iscjelitelj. Naziv vinijoga za takav pristup počeo je koristiti njegov sin koji je uz očevu pomoć pokrenuo i danas najznačajniji institut vinijoge, Krishnamacharya Yoga Manidiram. Uz njega stil predvodi najdugovječniji Krishnamachariyin ucenik, S. Ramaswami, a vrlo je popularan i G. Kraftsow, osnivač Americkog vinijoga instituta. G. Desikachar je vremenom napustio korištenje naziva vinijoga kao protest trendu komercijalizacije joge u vidu različitih brandiranih stilova koji su prvenstveno suvremeni zapadni tržišni proizvod, no termin koji je odavno zaživio gotovo svi drugi učitelji tradicije nastavljaju koristiti.